钦定古今图书集成/明伦汇编/官常典/第524卷 > 抹兀荅儿
## 钦定古今图书集成/明伦汇编/官常典/第524卷 > 抹兀荅儿

按《元史肖乃台传》：“抹兀荅儿，岁戊戌，从国王忽林赤
行省于襄阳，略地两淮。己未，从渡江，攻鄂州，以功赏
银五十两。中统元年，追阿兰荅儿、浑都海，预有战功。
二年，从北征，败阿里不哥于失木秃之地。三年，又与
李璮战，有功。国王忽林赤上其功，奉旨赏银五十两，
授提举本投下诸色匠户达鲁花赤，卒。”